સ્ત્રીઓના આ અભિગમ માટે પુરુષોને દોષ આપવો પણ યોગ્ય નથી. આપણે ધારીએ છીએ એટલા પુરુષો આપણા વજન પ્રત્યે ટીકા કરતા નથી. એક સર્વેક્ષણમાં ૪૩ સ્ત્રીઓએ જણાવ્યું હતું કે તેઓ વધુ સ્લીમ હોત તો તેમના પતિનું તેમના પ્રત્યેનું આકર્ષણ હજુ વધારે હોત. જ્યારે સામે પક્ષે પુરુષોને મન આ બાબત ગૌણ હતી. લંડનના મનોચિકિત્સક ડો. માર્ક શેર્ફાતી કહે છે, \’સ્ત્રીઓ એમ માને છે કે સડપાતળ દેહમાં જ આકર્ષણ રહેલું છે પરંતુ હકીકતમાં પરફેક્ટ વજન અને ફીગર પ્રત્યેનું આપણું વળગણ જ કામાવેગ ઠંડો કરવા માટે મહત્ત્વની ભૂમિકા ભજવે છે.\’